पाएं अपने शहर की ताज़ा ख़बरें और फ्री ई-पेपरडाउनलोड करें
पानीपत. स्कूल में नॉटी (शरारती)रहने वाले छात्र ने जब राजनीति में कदम रखा तो इतना संजीदा हो गए कि किसी भी व्यक्ति का सरकारी दफ्तर में काम करवाना हो तो उसी समय घर से निकल पड़ते। स्कूल की कक्षा में वे कभी पीछे तो कभी बीच में बैठते थे लेकिन अब वे अपने वार्ड में सबसे आगे रहते हैं। नाम हैं हरीश शर्मा और वह वार्ड-3 से आजाद पार्षद बने हैं। खास बात यह है कि वह इस नगर निगम चुनाव में इकलौते ऐसे पार्षद हैं, जिन्होंने लगातार तीसरी बार जीत दर्जकी है।
उनका तकिया कलाम है, संघर्ष नहीं तो फिर हरीश शर्मा भी नहीं। उन्होंने सन् 2000 में वार्ड नंबर 5 से भाजपा प्रत्याशी के रूप में जीत- दर्ज की। सन् 2005 में वार्ड-6 से और फिर सन् 2013 में वार्ड-3 से आजाद प्रत्याशी के रूप में जीते। दिलचस्प बात यह है कि तीनों चुनावों में वह कभी वोटों की गिनती के समय मतगणना केंद्र पर नहीं गए। घर पर ही मौजूद रहते और ईश्वर से प्रार्थना करते रहते।
ऐसे करेंगे समाधान
शर्मा ने कहा कि खुद खड़े होकर बनवाउंगा सड़कें, सबसे पहले डिपार्टमेंट में जाऊंगा, एस्टीमेट बनवाउंगा, अधिकारियों के दौरे करवाऊंगा, यदि विकास में बाधा आई तो फिर जाम व प्रदर्शन से चुकूंगा नहीं क्योंकि संघर्ष ही शक्तिहै।
भाजपा से टिकट क्यों कटा, अब तक रहस्य?
हरीश शर्मा को भाजपा का प्रत्याशी घोषित कर दिया था। बाद में उनसे कहा गया कि अपना नाम वापस ले लें। हरीश कहते हैं कि उनके पुत्र की तबीयत बहुत खराब हो गई इसलिए उन्होंने टिकट पर इलेक्शन लड़ने से इनकार कर दिया। लेकिन बाद में लोगों के कहने पर चुनाव में खड़े हुए और जीते।
7 तोला सोना व 200 ग्राम चांदी के मालिक
राजनीतिक पहचान : वैसे भाजपा से जुड़े रहे हैं। लेकिन टिकट कटने पर आजाद लड़े।
कॉलोनियां
रामनगर, संतनगर, विकास-प्रकाश नगर, प्रीत विहार, चावला कॉलोनी, कृष्ण नगर, भगवन नगर, न्यू भगत नगर, आर्य नगर।
चुनौती
हैट्रिक बनाने के बाद उनकी जिम्मेदारी बढ़ गई है। शर्मा चाहते हैं कि उनकी पसंद का मेयर बने, तभी विकास हो सकेगा। समान विकास करवाना होगा।
उम्र : 4९ वर्ष
शिक्षा : मैट्रिक
परिवार : पत्नी प्रेम (उम्र 45 वर्ष) बेटा गौरव शर्मा (उम्र 22), बेटी अंजलि शर्मा (उम्र 17)। तीन भाई। बड़े भाई गोपी शर्मा हनुमान मंदिर के पुजारी हैं और छोटे भाई सतीश शर्मा धागे के एजेंट हैं।
व्यवसाय : प्रॉपर्टी डीलर।
स्थायी पता : मकान नंबर 95, राम नगर। कार्यालय- घर में ही।
मोबाइल नंबर : 94160-10822
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva mai_Deva npi_Deva hin_Deva hin_Deva hin_Deva hin_Deva kas_Deva bho_Deva kas_Deva zho_Hant eng_Latn